Ego in Dei nomine vocatus Higmarus, notum esse volo cunctis sanctæ Dei Ecclesiæ fidelibus, et cunctis meis parentibus, ac propinquis, præsentibus atque futuris, quoniam sanctæ Religionis cultor eximius, et Monasterii, quod Besuense vocatur, Almiclavigeri Petri sub nomine, et honore dicatum, Abbas nomine Olgerius, cum pluribus suæ dicionis Monachis adiit fundum nomine Gibriacum, situm in comitatu Oscarensi mecum placitandi gratia, pro quibusdam querimoniis, quas inibi contra eum eram habiturus. § Considerans igitur prædicti Abbatis, et ejus cœnobitarum in Dei servitio innocentiæ puritatem, et per eos placare Deum mihi posse considerans, consultu bonorum hominum, qui aderant, et præmaxime Rotberti Monachi, atque Otberti Militis, necnon Heynrici sororii mei, pro Deo et animæ meæ, et patris, et matris, atque omnium parentum meorum requie beata, perdono omnem querelam, quam contra præfatum Abbatem, ejusque Monachos habebam. Servos meos Fulcherium et Albertum, pro quibus calumpnia creverat, absque ullo contradictore mea ex parte dono Deo et sancto Petro, ad Monasterium Besuense monachis ibi degentibus, quoad vixerint servituros, et filios eorum, quos habent, et habituri sunt, omnesque, qui ex ei processuri sunt usque in æternum. § Hanc autem donationis Cartam fratri meo Bernardo, et sorori meæ Evæ confirmare faciam, et filio ejus Odiloni. Si quis vero hanc donationem calumpniare conatus fuerit, non evindicet, sed insuper iram superni judicis incurrens, prædicto loco decem libras auri coactus solvat. Actum Gibriaco publice. Signum Higmari, qui fieri et firmare rogavit. Sign. Bernardi fratris ejus. Sign. Heinrici sororii eorum. Sign. Evæ uxoris ejus. Sign. Oydilonis filii eorum. Sign. Otberti. Sign. Gisleberti. Sign. item Gisleberti. Sign. Waldrici. Sign. Humberti. Sign. Arnulfi. Sign. Widonis. Sign. Walterii. Sign. Otranni.